***ZAPISNIK***

3. redovite sjednice Akademijskog vijeća u akad. god. 2017./2018. Akademije dramske umjetnosti održane u dana 15. prosinca 2017. u 9,00 sati u sobi 202.

**Prisutni:** doc. Aćimović, asis. Bijelić, doc. Biljan Pušić, prof. Bukvić, doc. Crnojević Carić, doc. Dević, prof. Fruk, doc. Jurić, prof. Kolbas, prof. Legati, doc. Linta, prof. Lukić, asis. Maksić Japindžić, prof. Matišić, prof. Midžić, doc. Modrić, prof. Nikolić, asis. Omerzo, doc. Orhel, prof. Ostojić, doc. Pavković, prof. Petlevski, doc. Petković, prof. Perković, prof. Popović, doc. Pristaš, prof. Pristaš, prof. Puhovski, prof. Sviličić, doc. Šesnić, prof. Terešak, prof. Vojković, doc. Vrhovnik, prof. Zec te nastavnici koji nisu članovi AV-a prof. Botica Brešan i prof. Medevešek

**Studentski zbor:** Marin Leo Janković, Filip Zadro, Espi Tomičić, Rok Juričić, Hana Zrnčić Dim

**Predstavnik nenastavnog osoblja:** Mile Blažević

**Odsutni:** prof. Prohić

**Ispričani:** prof. Ilijić, doc. Jeličić, prof. Sesardić Krpan, prof. Ševo, doc. Švaić, prof. Tribuson

**Sjednici prisustvuje tajnica Akademije:** Elizabeta Marijanović, dipl. iur.

**Zapisnik vodi:** Nina Kovačić

***DNEVNI RED***

1. Uvodna riječ dekanice

2. Ovjera zapisnika sa sjednice Akademijskog vijeća održane dana 17. 11. 2017.

3. Očitovanje Odsjeka montaže o prijedlogu novog Zakona o audiovizualnim djelatnostima vezano uz status montažera

4. Izvješće Povjerenstva za praćenje kvalitete ADU

5. Pokretanje postupka izbora dekana za mandatno razdoblje 2018./2019., 2019./2020. i 2020./2021. pozivom Akademijskog vijeća za podnošenje prijedloga (sukladno članku 12. stavku 2. Statuta ADU)

6. Pravilnik o dodatnim uvjetima za reizbor zaposlenika Akademije na umjetničko-nastavnim, znanstveno-nastavnim i nastavnim radnim mjestima te za izbor na više radno mjesto

7. Razmatranje i prihvaćanje izvješća s mišljenjem i prijedlogom stručnog povjerenstva, Odluke Matičnog odbora i Ocjene nastupnog predavanja te donošenje odluke o izboru u umjetničko-nastavno zvanje i na radno mjesto docent za umjetničko područje, polje filmska umjetnost (filmske, elektroničke i medijske umjetnosti pokretnih slika), grana snimanje (filmsko i elektroničko), (1 izvršitelj), Damir Kudin

8. Prihvaćanje dopuna izvješća sukladno naputcima Matičnog odbora za izbor u naslovno umjetničko-nastavno zvanje docent za umjetničko područje, polje primijenjena umjetnost, grana filmska i medijska produkcija, (1 izvršitelj), Ivan Maloča

9. Donošenje odluke o raspisivanju natječaja i imenovanju stručnih povjerenstava za izbore u naslovna zvanja:

 a) nastavno zvanje predavača za umjetničko područje, polje primjenjena umjetnost, grana filmska i medijska produkcija

 b) suradničko zvanje asistenta za umjetničko područje, polje primijenjena umjetnost, grana filmska i medijska produkcija

 c) suradničko zvanje asistenta za umjetničko područje, polje primijenjena umjetnost, grana produkcija scenskih i izvedbenih umjetnosti

10. I. Donošenje odluke o osiguranju posebnih upisnih kvota za upis na preddiplomske studije ak. god. 2018/2019., za mlađe naraštaje Hrvata izvan RH, za dvije kategorije osoba definirane člankom 2. Zakona o odnosima Republike Hrvatske s Hrvatima izvan RH („Narodne novine“ broj 124/11 i 16/12):

a) pripadnike hrvatske manjine u europskim državama (u Republici Austriji, Republici Srbiji, Republici Sloveniji, Slovačkoj Republici, Rumunjskoj, Republici Makedoniji, Mađarskoj, Talijanskoj Republici, Crnoj Gori, Češkoj Republici, Republici Kosovo i Republici Bugarskoj) i na

 b) Hrvate iseljenike u prekomorskim i europskim državama i njihove potomke.

II. Donošenje odluke o definiranim elementima vrednovanja, odnosno odluke o kriterijima za upis ovih kandidata na preddiplomske studije koji nisu obveznici polaganja ispita državne mature u RH sukladno Pravilima o uvjetima, postupku prijave, provedbi ispita za upis i rangiranju kandidata na studijske programe; kandidati koji su završili srednjoškolsko obrazovanje izvan RH nemaju obvezu polaganja ispita državne mature (uzeti u obzir njihov mogući nedostatak jezičnih kompetencija, te da se razmotri mogućnost da određena razina znanja hrvatskoga jezika bude potrebna za upis u 2. godinu studija kako bi se ovim kandidatima ipak dalo vremena za eventualno usavršavanje jezika).

11. Prijedlozi studenata

12. Molbe studenata

13. Razno

 Dnevni red je jednoglasno prihvaćen, postignut je kvorum i Vijeće je nastavilo s radom po točkama kako slijedi:

**AD 1.**

* Dekanica je obavijestila da je pri dolasku na posao ispred zgrade ADU zatkla prof. Leonidu Kovač koja je čekala studente da se pojave na predavanju. Smatra da je to nedopustivo te moli sve nastavnike da vode popis tko izostaje s predavanja.
* Svi zaposleni su primili putem elektroničke pošte Uputu o postupanju radnika u slučaju ozljede na radu. Kako se spremačica Ana Andrić ozljedila, a Akademija nije pravovremeno reagirala platili smo kaznu u iznosu od 10.000,00 kn i dekanica kao odgovorna osoba kaznu u iznosu od 1.900,00 kn. Temeljem navedenog dekanica moli da se ubuduće postupa prema Uputi.
* Do slijedeće OZANA-e koja bi se trebala održati do 01.02.2018. pripremit će se prva skica evaluacije studijskih programa
* Potpisani su Ugovori o financiranju sa HAVC-om, te će se uskoro potpisati i sporazum o financiranju sa DHFR.
* Dekanica je obavijstila da gđa. Branka Mitić odlazi u mirovinu 25.01.2018., Dario Mičetić iz tehničke službe također odlazi te će se raspisati natječaji za njihova radna mjesta kao i za radna mjesta za međunarodnu suradnju i informatičku službu.
* 13.12.2017. otvorena je Galerija f8. Novi galerijski prostor otvario se izložbom ***Alumni – Katedra za fotografiju***, na kojoj su se predstavili novi radovi 12 alumnija diplomskoga studija fotografije Odsjeka snimanja ADU. Dekanica posebno zahvaljuje doc. Jeleni Blagović Pavičić.
* U ponedjeljak, 18.12.2017. u 10,00 sati održat će se božićna predstava za djecu, a u utorak, 19.12.2017. u 12,00 sati održat će se promocija petog izdanja knjige Ante Peterlića *Osnove teroije filma* nte božićni domjenak.

**AD 2.**

Iako nije član Vijeća, na sjednicu je došao prof. Rene Medvešek i zatražio od dekanice da prisustvuje sjednici Vijeća kako bi iznio primjedbu naZapisnik sa sjednice održane 06.10.2017. Primjedba se odnosi na sljedeći dio Zapisnika:

Pod tč. AD.2. stoji: Prija čitanja izvješća dekanica je obavijstila AV da je primila prigovor od kolege vezan za tč. 4.1. Ispunjavanje uvjeta Nacionalnog vijeća za visoko obrazovanje propisanih Pravilnikom o uvjetima za izbor u umjetničko – nastavna zvanje (NN 86/2010) izvješća za koju on smatra da je krivotvoren.

Prof. Midžić smatra da je to lažnja tvrdnja, da izvješće nije krivotvoreno. Naglašava kako Nacionalno vijeće već 4 godine nije uskladilo Zakon o znanstvenoj djelatnosti i visokom obrazovanju sa Pravilnikom o uvjetima za izbor u umjetničko – nastavna zvanje. Svi dokumenti odn. Izvješća trebaju biti ujednačena.

Prof. Medvešek smatra da ga se nepotrebno optužilo da laže i da nije tvrdio da je izvješće krivotvoreno, već da je pokušao ukazati na krivo sklopljene formulacije kojima su u izvješću opisani uvjeti za zvanje u izboru , a koje nisu odgovarale naputku Matičnog odbora. O greškama je pokušao obavijestiti predstojnicu odsjeka, no kako nije dobio odgovor obratio se dekanici. Budući da su izvješća zajedno s materijalima za vijeće stigla tek kasno poslijepodne dan uoči zasjedanja, htio je spriječiti eventualno previđanje propusta i prihvaćanje neispravnih izvješća. Postavlja pitanje zašto su sporne alineje na Akademijskome vijeću mijenjane ako njegova tvrdnja nije bila točna. Napominje usput da je kašnjenje materijala suprotno odredbama Statuta ADU i Pravilnika o radu Akademijskog vijeća te da dovodi u pitanje funkcioniranje delegatskog sustava rada koji je nedavno uveden jer nastavnici na odsjecima , a niti sami vijećnici, nemaju dovoljno vremena za razmatranje materijala i pripremu eventualnih komentara.

Ujedno dodaje da je ovaj postupak napredovanja već izazvao niz neugodnih situacija jer je dekanica na sjednici odsjeka u svibnju uoči raspisivanja natječaja na temelju osobne procjene i tada još nepostojećeg Pravilnika o dodatnim uvjetima predložila izbor jednog od potencijalnih kandidata za radno mjesto, dok se drugog kandidata o natječaju nije ni obavijestilo.

Dekanica je rekla da odluku nije donijela temeljem „nepostojećeg Pravilnika” već vlastite procjene kao odgovorne osobe, a da je Pravilnik samo posljedica svijesti o potrebi propisivanja procedure baš u ovakvim situacijama.

Dekanica ga je podsjetila na događaje koji su se dogodili na dan sjednice odn. 15 minuta prije početka iste. Naglasila ja kako nije imenovala nastavnika koji je tvrdio da je izvješće krivotvoreno, ali kako se sada zna da se radi o prof. Medvešeku i potvrdila je da je u dekanatu izrekao da je izvješće krivotvoreno. Pozvala se na činjenicu da su vrata njezine kancelarije bila otvorena te da je tvrdnju o krivotvorenju čula i tajnica dekanata Nina Kovačić.

Prof. Midžić naglasio je kako i dalje smatra da je lažna tvrdnja da je izvješće krivotvoreno, i da ne ulazi ni sada u to tko je to izrekao. Nije bilo krivotvorenja, već su na vijećuispravljene i unesene tipizirane formulacije predloška Matičnog odbora, kao što se to radi kod brojnih izvješća koja ih nisu odgovarajuće mehanički ili točno prenijela. Podaci i prijedlozi izbora pristupnika su ostali takvi kako ih je predložilo povjerenstvo, a i bez korekcija izvješće je zadovoljavalo uvjete za prihvaćanje na Matičnom odboru.Izvješća postaju pravovaljana tek kada ih prihvati Akademijsko vijeće.

Prof. Puhovski smatra da se ova rasprava treba nastaviti na nekom drugom tijelu, te ne vidi svrhu daljnje rasprave na Akademijskom vijeću. Predlaže da se ova rasprava završi.

Zapisnik sa sjednice održane 17.11.2017. jednoglasno se prihvaća.

**AD 3.**

Očitovanje Odsjeka montaže o prijedlogu novog Zakona o audiovizualnim djelatnostima vezano uz status montažera.

Prof. Botica Brešan izvjestila je AV o pismu koje je upućeno ministrici kulture Obuljen Koržinek vezano uz nelogičnosti u prijedlogu novog Zakona o audiovizualnim djelatnostima vezano uz status montažera AV djela unutar Zakona o autorskim i srodnim pravima.

Povod pisma javna rasprava o nacrtu prijedloga novog Zakona o audiovizualnim djelatnostima gdje se u čl. 40., st. 1 i 2, koji reguliraju pitanja sprječavanja sukoba interesa, navodi kako glavni montažer ne može biti Ravnatelj Centra niti umjetnički savjetnik ukoliko sudjeluje u projektu koji se prijavljuje na javni poziv Centra. Ostalo društvo pobrojano u istim člancima čine glavni scenograf, kostimograf, slikar maski i glumac te koautori av djela prema Zakonu o autorskom pravu i srodnim pravima čl. 116., st. 1 , a to su: glavni redatelj, autor scenarija, autor dijaloga, glavni snimatelj te skladatelj glazbe posebno skladane za korištenje u tom djelu. Nelogično je da jedna (montažeri) od tri temeljne umjetničke filmske profesije (režija, kamera, montaža) nije u navedenom Zakonu definirana kao koautor av djela. To je nepravedan i neprimjeren status montažera unutar Zakona o autorskim pravima. Od 1991.godine Zakon o autorskom pravu (danas Zakon o autorskom pravu i srodnim pravima) pretrpio 12 izmjena i dopuna, ali status montažera ostao je isti. Želje i nastojanja montažera da se to promjeni traju već nekoliko desetljeća. Pokušaji da redatelji podrže nastojanja montažera nikada nisu urodila plodom jer su redatelji ili ignorirali molbe, ili se pozivali na spomenuti Zakon. Zadnji pokušaj da se očituju o ovom pitanju datira iz 2010. god., kada je prof. Botica Brešan Upravnom Odboru Društva hrvatskih filmskih redatelja uputila pismo u kojem između ostalog moli: Kao filmski montažer i pedagog, smatra da je ponovna evaluacija statusa montažera unutar ostvarivanja prava na autorstvo audio-vizualnih djela neophodna te se nada da će redatelji, kao najbolji poznavatelji razmjera montažerskog doprinosa unutar stvaranja AV djela, ovaj put podržati inicijativu da se montažerima prizna autorstvo nad filmom kojeg montiraju. Odgovor je dobila od njihovog pravnog savjetnika u pisanom obliku kao nabrajanje članaka i zakona koji reguliraju to područje.

Obzirom da se u prijedlogu novog Zakona o av djelatnostima montažeri spominju kao sudionici u radu Centra i odlučivanju, smatra da bi trebalo napraviti i zakonski pomak u smislu izmjena Zakona o autorskim i srodnim pravima te konačno montažere uvrstiti u popis koautora av djela.

Prof. Midžić mišljenja je kako je ovo povod da se pokrene postupak o izmjenama i dopunama Zakona o autorskim i srodnim pravima. Predlaže da Odsjek montaže sastavi prijedlog izmjena i dopuna navedenog Zakona, a da Akademija dramske umjetnosti bude predlagač.

Prijedlog je jednoglasno prihvaćen.

**AD 4.**

Izvješće Povjerenstva za praćenje kvalitete ADU

Prodekanica Zec najavila je da će se u siječnju održati radionica za nastavnike ADU koju će voditi gđa. Daliborka Pašić (Voditeljica Ureda za cjeloživotno obrazovanje nastavnika - Radna skupina za dodjelu ECTS bodova sa Sveučilišta u Zagrebu).

Teme radionice su:

* Ishodi učenja u visokom školstvu (definiranje, poučavanje, vrednovanje, usklađivanje sa studijskim programom i kvalifikacijskim okvirom, kompetencijski pristup oblikovanju nastave)
* Poučavanje u visokom školstvu - pristup student u središtu obrazovnog procesa (SCL – student centered learning)
* Kontinuirano unaprjeđenje kvalitete učenja i poučavanja

**AD 5.**

Pokretanje postupka izbora dekana za mandatno razdoblje 2018./2019., 2019./2020. i 2020./2021. pozivom Akademijskog vijeća za podnošenje prijedloga (sukladno članku 12. stavku 2. Statuta ADU)

Dekanica moli da se prijedlozi dostave do slijedeće sjednice Akademijskog vijeća koja će se održati 19.01.2018.

Prof. Midžić poziva predlagače koji su predložili dekanicu Perković da to ponovno učine.

**AD 6.**

Pravilnik o dodatnim uvjetima za reizbor zaposlenika Akademije na umjetničko-nastavnim, znanstveno-nastavnim i nastavnim radnim mjestima te za izbor na više radno mjesto.

Pravilnik se prihvaća većinom glasova (1 suzdržan).

**AD 7.**

Razmatra se izvješće s mišljenjem i prijedlogom stručnog povjerenstva, Odluke Matičnog odbora i Ocjene nastupnog predavanja te donošenje odluke o izboru u umjetničko-nastavno zvanje i na radno mjesto docent za umjetničko područje, polje filmska umjetnost (filmske, elektroničke i medijske umjetnosti pokretnih slika), grana snimanje (filmsko i elektroničko), (1 izvršitelj), predloženik Damir Kudin

Nakon čitanja izvješća dekanica je odlučila da se pristupi glasovanju.

Imenovano je povjerenstvo za brojanje glasova u sastavu: doc. Jurić, doc. Linta i prof. Kolbas.

Podjeljeni su glasački listići te je utvrđeno da je 38 za izvješće i izbor.

Potom dekanica proglašava da je jednoglasno Damir Kudin izabran u umjetničko-nastavno zvanje i na radno mjesto docent za umjetničko područje, polje filmska umjetnost (filmske, elektroničke i medijske umjetnosti pokretnih slika), grana snimanje (filmsko i elektroničko), te će predmet biti dostavljen Vijeću umjetničkog područja na daljnje postupanje.

**AD 8.**

Prihvaćanje dopuna izvješća sukladno naputcima Matičnog odbora za izbor u naslovno umjetničko-nastavno zvanje docent za umjetničko područje, polje primijenjena umjetnost, grana filmska i medijska produkcija, (1 izvršitelj), Ivan Maloča

Prof. Ostojić objasnio je kako je u izvješću proširena točka 4.2.

Prof. Midžić smatra kako jednosemestralni seminar Financiranje u medijima nije umjetnički kolegij već se radi o seminaru iz užeg stručnog područja. Za seminare nema potrebe raspisivati natječaj u umjetničko-nastavno zvanje docenta, a taj seminar ionako već vodi kvalificirani nastavnik u zvanju predavača. Isto tako u samom izvješću s prijedlogom za izbor u umjetničko-nastavno zvanje docenta nema elementa koji ukazuje da je predloženik umjetnik, te kako nije u pitanju stručnost i značaj Ivana Maloče na području produkcije, koji ocjenjuje izuzetnom. Predlaže poništenje natječaja i raspisivanje natječaja za izbor u nastavno zvanje višeg predavača.

Prof. Ostojić rekao je da je šokiran riječima prof. Midžića. Smatra kako se postavlja pitanje izbora u granu 7.2. Medijska produkcija tj. ako Ivan Maloča nije umjetnik tko je i tko može biti?

Dekanica je objasnila kako nisu sporne kompetencije kolege Maloče, nego činjenica da se ne radi o umjetničkom kolegiju, odnosno onome kojega može predavati isključivo umjetnik.

Prof. Midžić je ponovio kako se ne radi o definiciji područja, polja i grane Medijska produkcija, već o sadržaju i obliku nastave jednog seminara. Financiranje medija je jednosemestralni seminar, koji se niti u jednom elementu ne može smatrati umjetničkim kolegijem i izvođenjem umjetničke nastave. Jasno je zakonski određeno da je samo za umjetničku nastavu, a to nije seminar Financiranje u medijima, za izvođenje nastave predmeta iz područja koje može izvoditi samo umjetnik, nastavnici se biraju u umjetničko-nastavna zvanja i na odgovarajuća radna mjesta. Ponovio je da se ukoliko postoji potreba i želi se promovirati nastavnika u nastavnom zvanju predavača u više zvanje treba pokrenuti postupak za izbor u nastavno zvanje višeg predavača.

Prof. Terešak slaže se s prof. Midžićem da se poništi natječaj i raspiše novi za izbor u višeg predavača.

Prof. Ostojić predlaže Akademijskom vijeću povlačenje izvješća s dnevnog reda. Prijedlog se jednoglasno prihvaća.

**AD 9.**

Jednoglasno se donosi odluka o raspisivanju natječaja i imenovanju stručnih povjerenstava za izbore u naslovna zvanja:

a) nastavno zvanje predavača za umjetničko područje, polje primjenjena umjetnost, grana filmska i medijska produkcija, u sastavu:

 1. red. prof. art. Damir Terešak

 2. red. prof. art. Vedran Mihletić

 3. doc. art. Ankica Jurić - Tilić

b) suradničko zvanje asistenta za umjetničko područje, polje primijenjena umjetnost, grana filmska i medijska produkcija, u sasatvu:

 1. red. prof. art. Vedran Mihletić

 2. izv. prof. art. Arsen Anton Ostojić

 3. doc. art. Ankica Jurić – Tilić

c) suradničko zvanje asistenta za umjetničko područje, polje primijenjena umjetnost, grana produkcija scenskih i izvedbenih umjetnosti, u sastavu:

1. prof. dr. sc. Darko Lukić

 2. doc. art. Tatjana Aćimović

 3. doc. art. Iva Hraste - Sočo

**AD 10.**

I. Donošenje odluke o osiguranju posebnih upisnih kvota za upis na preddiplomske studije ak. god. 2018/2019., za mlađe naraštaje Hrvata izvan RH, za dvije kategorije osoba definirane člankom 2. Zakona o odnosima Republike Hrvatske s Hrvatima izvan RH („Narodne novine“ broj 124/11 i 16/12):

a) pripadnike hrvatske manjine u europskim državama (u Republici Austriji, Republici Srbiji, Republici Sloveniji, Slovačkoj Republici, Rumunjskoj, Republici Makedoniji, Mađarskoj, Talijanskoj Republici, Crnoj Gori, Češkoj Republici, Republici Kosovo i Republici Bugarskoj) i na

b) Hrvate iseljenike u prekomorskim i europskim državama i njihove potomke.

Većinom glasova (1 suzdržan) donesena je odluka o povećanju kvote za 1 studenta za Hrvate izvan Republike Hrvatske (hrvatske manjine i hrvatske iseljenike) na Odsjeku Produkcije i Odsjeku Filmske i TV režije.

II. Donošenje odluke o definiranim elementima vrednovanja, odnosno odluke o kriterijima za upis ovih kandidata na preddiplomske studije koji nisu obveznici polaganja ispita državne mature u RH sukladno Pravilima o uvjetima, postupku prijave, provedbi ispita za upis i rangiranju kandidata na studijske programe; kandidati koji su završili srednjoškolsko obrazovanje izvan RH nemaju obvezu polaganja ispita državne mature (uzeti u obzir njihov mogući nedostatak jezičnih kompetencija, te da se razmotri mogućnost da određena razina znanja hrvatskoga jezika bude potrebna za upis u 2. godinu studija kako bi se ovim kandidatima ipak dalo vremena za eventualno usavršavanje jezika).

 Jednoglasno je donesena odluka o definiranim elementima vrednovanja, odnosno odluke o kriterijima za upis.

**AD 11.**

Prijedlozi studenata.

Studenti svih Odsjeka dostavili su prijedloge za poboljšanje studijskih programa koji su dostavljeni svim članovima AV-a putem elektroničke pošte.

Dekanica se zahvalila studentima na dostavljenom te je rekla da će se raspravljati o tome na prvoj slijedećoj sjednici OZANA-e u siječnju 2018.

Prof. pristaš predložio je kako bi trebalo uključiti jednog člana Povjerenstva za praćenje kvalitete u razgovore između studenata i nastavnika na odsjecima.

**AD 12.**

Molbe studenata:

Akademijsko vijeće prihvatilo je molbe studenata po preporuci odsjeka:

|  |  |  |  |
| --- | --- | --- | --- |
| 1. | MARIN LISJAK | DRAMATURGIJA | molbu za oslobođenje plaćanja pune participacije (9.600,00 kn) **zbog izvrsnosti.** Upisan je na Filozofskom fakultetu u Zagrebu **na studiju iste razine**:  1. god. diplomskog studija Komparativne književnosti - Kroatistika, Jezikoslovni smjer. Molbi je priložio **Potvrdu o izvrsnosti u kategoriji 10 % najboljih na BA  studiju** sa prijepisom ocjena sa BA studija Komparativne književnosti na Filozofskom fakultetu u Zagrebu i Potvrdu o upisu u ak. god. 2017./2018., na diplomski studij Komparativne književnosti na Filozofskom fakultetu u Zagrebu.Odsjek odobrava molbuSukladno Odluci o utvrđivanju participacije redovitih studenata u troškovima studija za ak. god. 2017./2018.. točka V, stavak 5.2.1 i  Programskom Ugovoru, t.j. Ugovoru između MZO i Sveučilišta u Zagrebu, čl.2., točka 7.,  te prema Odluci o utvrđivanju participacije u troškovima studiranja ADU |
| 2. | DINO MILETA | PRODUKCIJA | Molba za mirovanje studija u cijeloj ak. god. 2017./2018., zbog privatnih razloga.Odsjek odobrava molbuP.S. Sukladno čl. 12. Pravilnika o studiranju ADU. |
| 3. | DORA PRPIĆ | PRODUKCIJA | molba za **naknadni upis u ak. god. 2017./2018**. i stavljanje iste u **status mirovanja** zbog obiteljskih razloga.Odsjek odobrava naknadni upis i mirovanje studija.P.S. Sukladno čl. 12. Pravilnika o studiranju ADU. |
| 4. | IVONA TOMIĆ | KRR | Molba za naknadni upis u ak.god. 2017./2018.Odsjek odobrava molbu. |
| 5. | RAJNA RACZ | KRR | molbu za oslobođenje plaćanja pune participacije zbog izvrsnosti: Nalazi se u 10% najboljih studenata na A studiju Komparativne književnosti na Filozofskom fakultetu u Zagrebu o čemu je priložila Potvrdu sa prijepisom ocjena sa FFZg.Odsjek odobrava molbu.MZO će subvencionirati ADU zbog izvrsnosti studentice (provjerila gđa. Ružica Vučić) |
| 6. | LORENA VLAHOVSKI | P S O | molba za oslobođenje plaćanja pune participacije (9.600,00 kn) zbog bolesti. Molbi priložila liječničku dokumentacijuP S O odobrava potpuno oslobođenje plaćanja participacije. |
|  | Naknadne molbe |  |  |
| 7. | JURICA MARKOVIĆ | SNIMANJE | Molba za naknadno testiranje i upis u ak. god. 2017./2018.Odsjek odobrio molbu.Sukladno čl. 45. Pravilnika o studiranju ADU. |
| 8. | RAJNA RACZ | KRR | Molba za priznavanje  istovjetnosti položenih predmeta Svjetska Književnost A i B na ADU sa predmetima na Filozofskom fakultetu u Zagrebu.Sukladno čl. 26. Pravilniku o studiranju ADU.Predmetni profesor odobrio priznavanje |

Akademijsko vijeće prihvatilo je molbe studenata za odradu prema preporuci Povjerenstva za odradu participacije u sastavu:

1. doc. art. Tatjana Aćimović, prodekanica za poslovanje
2. izv. prof. art. Ksenija Zec, prodekanica za nastavu i studente
3. doc. art. Zvonimir Jurić, prodekan za nastavu i studente
4. doc. art. Davor Švaić, prodekan za međuinstitucionalnu i međunarodnu suradnju
5. Branka Mitić, prof., voditeljica filmske produkcije
6. Ljubica Anđelković Džambić, prof., voditeljica kazališne produkcije

|  |  |  |  |
| --- | --- | --- | --- |
| 1. | VID ĆOSIĆ | GLUMA | molbu za odradu 1/4 participacije za školovanje u iznosu od 2.400,00 kn, od punog iznosa (9.600,00 kn). Raspoloživ je za sve vrste poslova. |

**AD 13.**

Razno.

* Prof. Nikolić obavijestila je AV da je zaključak Odsjeka glume da se ukine 100 bodova koji se dobivaju na državnoj maturi. Uvjet za hrvatski jezik A razine ostaje isti.
* Porf. Aćimović predlaće da se smanji broj članova Odbora za izdavaštvo kako bi ubuduće bili efikasniji.

Zapisnik sastavila Dekanica

 Nina Kovačić izv. prof. art. Franka Perković Gamulin